Diari Oficial de la Generalitat Valenciana


Sumari del DOGV 10441, del 11-12-2024 (2024/13418)

RESOLUCIÓ de 3 de desembre de 2024, per la qual s’adjudiquen, per al curs 2024-2025, les ajudes complementàries a les beques per a l’activitat de mobilitat d’estudiants per estudis del programa «ERASMUS+» corresponents a entitats d’educació superior de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10664

Data del DOGV
:   11-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13020

CVE
:   IGKL-E-8841-58878

Data del document
:   03-12-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Conselleria d'Innovació, Universitats, Ciència i Societat Digital
    * assignació per estudis
    * ensenyament superior
    * escola a l'estranger
    * ajuda pública

Per Orde 13/2022, de 29 de setembre, de la Conselleria d’Innovació, Universitats, Ciència i Societat Digital (DOGV 9444, de 7 d’octubre de 2022), s’establixen les bases reguladores de les convocatòries d’ajudes complementàries a les beques per a l’activitat de mobilitat d’estudiants per estudis del programa «ERASMUS+», corresponents a entitats d’educació superior de la Comunitat Valenciana (d’ara en avant Orde 13/2022).

Mitjançant la Resolució de 5 d’agost de 2024, de la Conselleria d’Educació, Cultura, Universitats i Ocupació (DOGV 9921, de 23 d’agost 2024) es convoquen, per al curs 2024-2025, les ajudes complementàries a les beques per a l’activitat de mobilitat d’estudiants per estudis del programa «Erasmus+», corresponents a entitats d’educació superior de la Comunitat Valenciana (d’ara en avant Resolució de 5 d’agost de 2024).

La comissió de valoració prevista en la base sexta de l’Orde 13/2022, reunida en data 29 de novembre de 2024, acorda distribuir la dotació màxima de 750.000 euros prevista en l’article tercer de la Resolució de 25 d’agost de 2024, entre les entitats sol·licitants, de conformitat amb el que s’establix en l’article octau de la mencionada resolució. Així mateix, es distribuïx l’import assignat a cada entitat, entre l’estudiantat participant, seguint l’orde de puntuació establit en l’article nové de l’esmentada resolució.

A la vista d’esta acta, la Subdirecció General d’Universitats, com a òrgan instructor del procediment ha formulat la proposta de resolució de data 29 de novembre de 2024 i l’eleva al director general d’universitats, per a la seua resolució per delegació de la persona titular de la conselleria en matèria d’universitats.

Vista la proposta de resolució, el director general d’Universitats, per delegació del conseller d’Educació, Cultura, Universitats i Ocupació, d’acord amb el que s’establix en la base 9, punt 2, de l’Ordre 13/22,

RESOL

*Primer*

Adjudicar estes ajudes amb càrrec als pressupostos de la Generalitat per a l’exercici 2024, aplicació pressupostària L32747147.422E00.4, línia S0294, «Ajudes Programa mobilitat estudiantat», dotada amb un import global màxim de 750.000 euros (set-cents cinquanta mil euros).

La quantia d’estes ajudes, expressada globalment per a cada entitat sol·licitant, segons el que s’establix en l’article octau de la Resolució de 5 d’agost de 2024, és la següent:

|  |  |
| --- | --- |
| *ENTITATS SOL·LICITANTS* | *Import distribució euros* |
| Universitat Miguel Hernández d’Elx | 27.838,48 |
| Universitat Jaume I Castelló | 44.817,82 |
| Universitat Politècnica de València | 182.937,12 |
| Universitat de València – Estudi General | 331.532,28 |
| Universitat d’Alacant | 64.213,10 |
| Universitat Cardenal Herrera - CEU | 20.761,02 |
| Universitat Catòlica de València Sant Vicent Màrtir | 35.551,87 |
| Universitat Europea de València | 6.418,95 |
| Centre Universitari EDEM | 9.560,84 |
| Centre Florida Universitària | 2.705,67 |
| Centres adscrits a l’ISEACV: | |
| – Escola Superior d’Art Dramàtic de València | 450,09 |
| – Escola Superior de Ceràmica de l’Alcora | 276,18 |
| – Conservatori Superior de Dansa d’Alacant | 600,11 |
| – Conservatori Superior de Dansa de València | 1.138,92 |
| – Escola d’Art i Superior de Disseny d’Alacant | 2.819,89 |
| – Escola d’Art i Superior de Disseny d’Alcoi | 2.100,40 |
| – Escola d’Art i Superior de Disseny de Castelló de la Plana | 2.843,76 |
| – Escola d’Art i Superior de Disseny d’Orihuela | 695,62 |
| – Escola d’Art i Superior de Disseny de València | 5.754,31 |
| – Conservatori Superior de Música d’Alacant Óscar Esplá | 1.007,61 |
| – Conservatori Superior de Música de Castelló de la Plana Salvador Seguí | 1.138,92 |
| – Conservatori Superior de Música de València Joaquín Rodrigo | 4.837,04 |
| Total centres ISEACV | 23.662,85 |
| TOTAL | 750.000,00 |

  

*Segon*

La quantia global assignada a cada entitat sol·licitant es distribuirà entre l’alumnat beneficiari de l’ajuda, seguint l’orde de puntuació establit en l’article nové de la Resolució de 5 d’agost de 2024, per l’import en euros que figura en l’annex I de la present resolució.

*Tercer*

Les entitats sol·licitants per a aquells beneficiaris relacionats en l’annex I que, per raó de la puntuació obtinguda i del crèdit disponible, no perceben l’import total de l’ajuda que els correspondria, el completaran amb la quantia de l’import de renúncies o revocacions que entre la resta d’alumnat beneficiari puga produir-se.

*Quart*

L’alumnat que apareix relacionat per orde de puntuació en l’annex II i que, reunint els requisits de la convocatòria, no n'ha resultat beneficiari, per raó de la puntuació obtinguda i del crèdit disponible, podrà ser beneficiari d’estes ajudes, a conseqüència de les renúncies o revocacions que entre els beneficiaris puguen produir-se.

*Quint*

En cap cas, la quantia de l’ajuda podrà ser superior a l’import que correspondria per l’estada al país i pels mesos que van servir per al càlcul de l’ajuda obtinguda, d’acord amb el que s’establix en els articles 7, 8 i 9 de la Resolució de 5 d’agost de 2024.

*Sext*

L’alumnat beneficiari haurà d’acreditar davant l’òrgan corresponent de l’entitat sol·licitant l’estada realitzada. L’import de l’ajuda no podrà ser, en cap cas, superior al que corresponga als mesos acreditats.

*Sèptim*

D’acord amb el que es disposa en l’article onzé de la Resolució de 5 d’agost de 2024, la quantia global de les ajudes es lliurarà a cada entitat sol·licitant, prèvia justificació telemàtica davant la Direcció General d’Universitats, de l’acte administratiu pel qual l’entitat sol·licitant acorda l’increment de la quantia de la beca al seu estudiantat beneficiari, en concepte de beneficiaris de les beques «ERASMUS+», durant el curs 2024-2025, amb expressió de la quantia de complement d’esta i del total resultant, així com de la seua notificació a la persona beneficiària.

*Octau*

Publicar la relació d’ajudes concedides en la pàgina web de la Conselleria d’Educació, Cultura, Universitats i Ocupació que s’indica a continuació:

<https://ceice.gva.es/es/web/universidad/ayudas-programas-erasmus>

*Nové*

La present resolució produirà efectes des de l’endemà de la publicació en el DOGV.

Contra la present resolució, que posa fi a la via administrativa, podrà interposar-se amb caràcter potestatiu un recurs de reposició davant del conseller d’Educació, Cultura, Universitats i Ocupació en el termini d’un mes a comptar de l’endemà de la publicació, de conformitat amb el que es preveu en els articles 114, 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l’endemà de la publicació, d’acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.

  

València, 3 de desembre de 2024

(p. d. Orde 13/2022; DOGV 9444, 07.10.2022)

José Antonio Pérez Juan

Director general d'Universitats

Esta disposició conté annexos. Consulteu-ne la versió en PDF.